ข้อใดไม่ใช่เหตุผลที่ตลาดฮ่องกงในอดีตเป็นตลาดที่มีความเสี่ยงทางการเมืองน้อยมาก
a. สังคมที่มีการพัฒนาสูงมาก

b. มีกฎหมายที่มีมาตรฐานสูงตามแบบอังกฤษที่ปกครองมานาน

c. การเมืองมีเสรีภาพและเป็นประชาธิปไตย

d. การเปลี่ยนแปลงของรัฐบาลไปเป็นแบบสังคมนิยมที่ยึดกิจการของเอกชนมาเป็นของรัฐ

e. รายได้ต่อหัวติดอันดับโลก
ข้อที่ถูกต้องได้แก่ d.  เนื่องจาก เพราะการเปลี่ยนแปลงของรัฐบาลไปเป็นแบบสังคมนิยมที่ยึดกิจการของเอกชนมาเป็นของรัฐ เป็นความเสี่ยงทางการเมืองของประเทศเวเนซูเอลา ทำให้ต่างชาติโดยเฉพาะที่เป็นเจ้าของกิจการน้ำมันต้องถอนตัวออกมาส่งผลให้ประสิทธิภาพการผลิตน้ำมันลดลงต่อเนื่องและล้มละลายในที่สุด เป็นความเสี่ยงทางการเมืองที่ทำให้ประเทศล่มสลายได้

ส่วนเหตุผลที่ตลาดฮ่องกงในอดีตเป็นตลาดที่มีความเสี่ยงทางการเมืองน้อยมาก เพราะว่าเป็นสังคมที่มีการพัฒนาสูงมาก รายได้ต่อหัวติดอันดับโลก ในด้านการเมืองก็มีเสรีภาพและเป็น “ประชาธิปไตย” มีกฎหมายที่มีมาตรฐานสูงตามแบบอังกฤษที่ปกครองมานาน แต่แล้ว เมื่อจีนเข้ามาปกครองแทนในปี 1997 ฮ่องกงก็เริ่มลดระดับของการเป็นประชาธิปไตยลงเรื่อย ๆ แม้ว่าทางเศรษฐกิจจะเติบโตต่อไปอย่างรวดเร็ว จนมาถึงวันหนึ่งที่คนรุ่นใหม่ของฮ่องกงเริ่มจะทนไม่ไหวที่ต้องขาดอิสรภาพในการดำเนินชีวิตอย่างที่ควรเป็น จึงเริ่มประท้วงเรียกร้องและ “ต่อสู้” กับรัฐบาลจีนโดยเฉพาะในยุคของสีจิ้นผิงที่ดูเหมือนว่าจีนจะย้อนกลับไปกระชับอำนาจของรัฐและขยายอิทธิพลในโลกในฐานะของการเป็น “Super Power” หรือ “มหาอำนาจชั้นนำ” มากขึ้น

ผลก็คือ เกิดความโกลาหลและฮ่องกงอาจจะกำลังลดระดับของการเป็นศูนย์กลางธุรกิจและการเงินที่สำคัญของจีนลงในระยะยาว  ซึ่งก็จะส่งผลต่อตลาดหุ้นอย่างหนัก ว่าที่จริงตลาดหุ้นฮ่องกงก็ไม่ไปไหนมาหลายปีแล้ว
การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน,ความรู้ทางการเงิน